K najpoužívanejším šatkám patria tie, ktoré sú vyrobené zo 100% bavlny, avšak na trhu sa stretnete aj s takými, ktoré majú v zložení ďalšie materiály. Rozdielom je to, že každá prímes má iné špecifické vlastnosti. Stretnúť sa môžete s ľanom, bambusom, spandexom a podobne. Ľan je napríklad tuhší, preto sa takáto šatka hodí pre ťažšie deti, na druhej strane sa o ňu horšie stará, lebo je potrebné časté žehlenie. Bambusová šatka je zas ideálna na leto, nakoľko mierne chladí a je tenšia. Dôvody, prečo je bavlnená šatka najpoužívanejšia, sú jednoduché. Bavlna je univerzálny materiál, ktorý si nevyžaduje špeciálnu staroslivosť, šatku jednoducho vyperiete a hotovo.\r